钦定古今图书集成/明伦汇编/氏族典/第040卷 > 《凌迪知万姓统谱》 > 逄同
## 钦定古今图书集成/明伦汇编/氏族典/第040卷 > 《凌迪知万姓统谱》 > 逄同

按《史记越世家》：“句践自会稽归七年，拊循其士民，士
民欲用以报吴，大夫逄同谏曰：‘国新流亡，今乃复殷
给，缮饰备利，吴必惧，惧则难必至。且鸷鸟之击也，必
匿其形。今夫吴兵加齐晋，怨深于楚越，名高天下，实
害周室，德少而功多，必淫自矜。为越计，莫若结齐亲
楚，附晋以厚吴。吴之志广，必轻战。是我连其权，三国
伐之，越承其弊，可克也’。”句践曰：“善。”